proxectonos/corpus_dominio_legal_administrativo_tmp huggingface dataset:
ORDE do 27 de marzo de 2012 pola que se autoriza a apertura e o funcionamento do centro privado Estudios Superiores en Administración y Finanzas, no concello da Coruña.
Consellería de Cultura, Educación e Ordenación Universitaria — III. Outras disposicións — 25/04/2012

A representante da titularidade do C.P.R. Estudios Superiores en Administración y Finanzas, no concello da Coruña, solicita a autorización para impartir o ciclo formativo de grao superior de Administración e finanzas.
A Xefatura Territorial da Consellería de Cultura, Educación e Ordenación Universitaria da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995, que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar a apertura e o funcionamento do centro privado que se sinala:
Denominación: C.P.R. Estudios Superiores en Administración y Finanzas.
Código do centro: 15032790.
Domicilio: r/ Salvador de Madariaga, 50.
Localidade: Montrove.
Concello: Oleiros.
Provincia: A Coruña.
Titular: Escuela de Finanzas, S.L.
Ensinanzas que se autorizan: 1 ciclo formativo de grao superior de Administración e finanzas (2 unidades, 20 alumnos/as cada unha).
Segundo. Antes da posta en funcionamento das ensinanzas que se autorizan, a Xefatura Territorial da Coruña, logo de informe do Servizo Territorial de Inspección Educativa, aprobará expresamente a relación de persoal que impartirá docencia, así como o equipamento adecuado.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de marzo de 2012.
ORDE do 30 de marzo de 2012 pola que se autoriza a inclusión da Escola de Música Municipal de Rábade no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 25/04/2012

O Concello de Rábade (Lugo) solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas na Comunidade Autónoma de Galicia.
Logo de realizar os trámites que establece a normativa vixente, a Xefatura Territorial de Lugo achega o expediente cos correspondentes informes.
Cumpridos todos os trámites regulamentarios e tendo en conta o anteriormente exposto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da Escola de Música Municipal que se sinala:
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 30 de marzo de 2012.
RESOLUCIÓN do 13 de abril de 2012 pola que se ordena a publicación do acordo do Consello da Xunta de Galicia do 12 de abril de 2012 polo que se aproba a modificación da relación de postos de traballo da Consellería de Medio Ambiente, Territorio e Infraestruturas.
Consellería de Facenda — III. Outras disposicións — 25/04/2012

A aprobación da modificación da relación de postos de traballo da Consellería de Medio Ambiente, Territorio e Infraestruturas xustifícase polas necesidades organizativas e funcionais da consellería.
En consecuencia, por proposta da Consellería de Medio Ambiente, Territorio e Infraestruturas, unha vez consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día 12 de abril de 2012, adoptou o seguinte
Primeiro. Apróbase a modificación da relación de postos de traballo da Consellería de Medio Ambiente, Territorio e Infraestruturas, nos termos que se sinalan no anexo a este acordo.
Segundo. Ordénase a súa publicación no
Diario Oficial de Galicia
para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 12 de abril de 2012, relativo á aprobación da modificación da relación de postos de traballo da Consellería de Medio Ambiente, Territorio e Infraestruturas, coa finalidade de cumprir o dito acordo, dispoño que se publique no
Diario Oficial de Galicia
como anexo a esta resolución.
Santiago de Compostela, 13 de abril de 2012.
RESOLUCIÓN do 28 de marzo de 2012, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993 pola que se regula a expedición de ordes de pagamento para xustificar.
Consellería de Facenda — I. Disposicións xerais — 10/04/2012

A Orde da Consellería de Economía e Facenda do 26 de febreiro de 1993 pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar.
As modificacións introducidas nas clasificacións do orzamento de gastos da Comunidade Autónoma así como as novas necesidades postas de manifesto polos órganos xestores, fan necesaria a actualización do punto segundo do anexo da devandita orde.
De acordo co exposto, vistas as peticións formuladas polas distintas consellerías, e de acordo coa facultade de actualización que me outorga a disposición adicional da Orde do 26 de febreiro de 1993, é polo que,
Actualizar o punto segundo do anexo previsto na Orde do 26 de febreiro de 1993 pola que se regula a expedición de pagamentos para xustificar, que contén con carácter particular a relación das aplicacións orzamentarias con cargo ás cales se poden emitir ordes de pagamento para xustificar. O devandito punto quedará redactado do modo que se indica no anexo a esta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 28 de marzo de 2012.
«2. Con carácter particular:
CORRECCIÓN de erros. Orde do 2 de xaneiro de 2012 de desenvolvemento do Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do Sistema para a Autonomía e a Atención á Dependencia, o procedemento para a elaboración do programa individual de atención e a organización e funcionamento dos órganos técnicos competentes.
Consellería de Traballo e Benestar — I. Disposicións xerais — 09/04/2012

Advertido erro na orde antes citada, publicada no
Diario Oficial de Galicia
número 9, do 13 de xaneiro de 2012, cómpre facer a seguinte corrección:
Na páxina 2167, no artigo 80. Menores de tres anos que utilicen medidas de soporte para funcións vitais, no que se establece:
«Os expedientes de menores de tres anos que utilicen medidas de soporte para funcións vitais pasarán directamente á fase de ditame proposta cun grao de dependencia en grao III, nivel 2, sen necesidade de aplicación do baremo establecido normativamente»; deberá dicir: «Os expedientes de menores de tres anos que utilicen medidas de soporte para funcións vitais (alimentación parenteral exclusiva e respirador mecánico) pasarán directamente á fase de ditame proposta cun grao de dependencia en grao III, nivel 2, sen necesidade de aplicación do baremo establecido normativamente».
RESOLUCIÓN do 26 de marzo de 2012 pola que se ordena a publicación do acordo do Consello da Xunta de Galicia do 16 de marzo de 2012 polo que se declara festa de Galicia de interese turístico na provincia de Pontevedra a Festa da Reconquista de Vigo, que se celebra no concello de Vigo.
Consellería de Presidencia, Administracións Públicas e Xustiza — III. Outras disposicións — 10/04/2012

O Consello da Xunta de Galicia, na súa reunión do día 16 de marzo de 2012, adoptou, por proposta da secretaria xeral para o Turismo, o seguinte acordo:
Declarar festa de Galicia de interese turístico na provincia de Pontevedra a Festa da Reconquista de Vigo, que se celebra o día 28 de marzo de cada ano no concello de Vigo, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto, ordénase a publicación do acordo no
Diario Oficial de Galicia
e a notificación ás persoas ou entidades organizadoras da festa e ao concello correspondente.
Santiago de Compostela, 26 de marzo de 2012.
ORDE do 4 de abril de 2012 pola que se fixa a data de entrada en funcionamento do organismo autónomo Instituto de Estudos do Territorio adscrito a esta consellería.
Consellería de Medio Ambiente, Territorio e Infraestruturas — III. Outras disposicións — 10/04/2012

O artigo 31 da Lei 10/1995, do 23 de novembro, de ordenación do territorio de Galicia, establece que se creará o Instituto de Estudos do Territorio coa natureza, fins e medios que se establezan na súa lei reguladora. En cumprimento do mandado legal citado, a través da Lei 6/2007, do 11 de maio, de medidas urxentes en materia de ordenación do territorio e do litoral de Galicia, créase o Instituto e disponse a súa adscrición á consellería competente en materia de ordenación do territorio e urbanismo, e asemade regúlanse os aspectos indicados na Lei 10/1995, do 23 de novembro.
O Instituto de Estudos do Territorio configúrase como un organismo autónomo dos regulados na sección 2.ª do capítulo II do título III da Lei 16/2010, do 17 de decembro, de organización e funcionamento da Administración xeral e o sector público autonómico de Galicia, e os seus estatutos foron aprobados polo Decreto 244/2011, do 29 de decembro, publicado no Diario Oficial de Galicia do 2 de xaneiro de 2012.
O organismo autónomo Instituto de Estudos do Territorio constituíuse formalmente o día 7 de febreiro de 2012, coa realización da sesión constitutiva do seu Consello Reitor. Cómpre agora, unha vez ultimadas as actuacións necesarias para a súa posta en marcha, fixar a data da súa efectiva entrada en funcionamento.
Polo exposto, en exercicio das facultades conferidas polo artigo 34 da Lei 1/1983, do 22 de febreiro, de normas reguladoras da Xunta e da súa Presidencia
Fixar como data de entrada en funcionamento do organismo autónomo Instituto de Estudos do Territorio, o día 7 de abril de 2012.
Santiago de Compostela, 4 de abril de 2012.
RESOLUCIÓN do 27 de marzo de 2012, da Secretaría Xeral para o Turismo, pola que se dá publicidade ás axudas concedidas ao abeiro da Orde do 2 de maio de 2011 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para a promoción e comercialización do destino Galicia, e se procede á súa convocatoria para o ano 2011, cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013 (Diario Oficial de Galicia número 112, do 13 de xuño de 2011).
Consellería de Presidencia, Administracións Públicas e Xustiza — III. Outras disposicións — 10/04/2012

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 04.80.761A.770.0 (2007 00372) ao abeiro da Orde do 2 de maio de 2011 pola que se establecen as bases reguladoras para a concesión, en réxime de concorrencia competitiva, das subvencións a axencias de viaxe para a promoción e comercialización do destino Galicia e se procede á súa convocatoria para o ano 2011.
Estas subvencións están cofinanciadas ao 70% polo Fondo Europeo de Desenvolvemento Rexional, a través do Programa operativo Feder Galicia 2007-2013, número CCI 2007 ES 161 PO 005, aprobado pola Decisión da Comisión Europea do 30 de novembro de 2007.
Santiago de Compostela, 27 de marzo de 2012.
RESOLUCIÓN do 26 de marzo de 2012 pola que se ordena a publicación do Acordo do Consello da Xunta de Galicia do 22 de marzo de 2012 polo que se declara festa de Galicia de interese turístico na provincia de Ourense a Romaría Etnográfica Raigame de Vilanova, que se celebra no concello de Celanova.
Consellería de Presidencia, Administracións Públicas e Xustiza — III. Outras disposicións — 10/04/2012

O Consello da Xunta de Galicia, na súa reunión do día 22 de marzo de 2012, adoptou, por proposta da secretaria xeral para o Turismo, o seguinte acordo:
Declarar festa de Galicia de interese turístico na provincia de Ourense a Romaría Etnográfica Raigame de Vilanova, que se celebra o día 17 de maio de cada ano no concello de Celanova, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaración de festas de Galicia de interese turístico.
En cumprimento co disposto no artigo 20 do devandito decreto, ordénase a publicación do acordo no
Diario Oficial de Galicia
e a notificación ás persoas ou entidades organizadoras da festa e ao concello correspondente.
Santiago de Compostela, 26 de marzo de 2012.
CORRECCIÓN de erros. Resolución do 21 de maio de 2010 pola que se dá publicidade dos beneficiarios das axudas concedidas por este instituto durante o primeiro trimestre de 2010.
Instituto Galego de Promoción Económica — III. Outras disposicións — 04/04/2012

Advertidos erros na referida resolución, publicada no DOG número 101, do 31 de maio de 2010, procede facer a seguinte corrección:
– Na páxina 9705, no anexo I, engádense os seguintes beneficiarios:
Norma reguladora:
Resolución do 6 de febreiro de 2009 (DOG n.º 29, do 11 de febreiro) pola que se lle dá publicidade do acordo do Consello de Dirección do Instituto Galego de Promoción Económica (Igape), que aproba as bases reguladoras da convocatoria para o exercicio 2009 de 25 bolsas de promoción exterior.
Finalidade:
Estas bases diríxense a formar especialistas no ámbito internacional á vez que realizar prácticas encamiñadas á captación de investimentos e expansión exterior da empresa galega, tales como detección de potenciais investidores estranxeiros cara a Galicia, busca de oportunidades de negocio e investigación das posibilidades de cooperación internacional entre empresas galegas e estranxeiras.
Aplicación orzamentaria:
Estas axudas serán financiadas con cargo á aplicación orzamentaria
01.04.E3/20/03.651800 dos orzamentos do Instituto Galego de Promoción Económica.
CORRECCIÓN de erros. Resolución do 14 de xuño de 2011 pola que se dá publicidade dos beneficiarios das axudas concedidas por este instituto durante o primeiro trimestre de 2011.
Instituto Galego de Promoción Económica — III. Outras disposicións — 04/04/2012

Advertidos erros na referida resolución, publicada no DOG número 122, do 27 de xuño de 2011, procede facer a seguinte corrección:
– Na páxina 16959, no anexo I, onde di:
«Norma reguladora:
Resolución do 6 de abril de 2010 (DOG n.º 67, do 12 de abril), pola que se dá publicidade do acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica á internacionalización das empresas galegas, e se procede á súa convocatoria en réxime de concorrencia non competitiva.
Finalidade:
Facilitar a internacionalización da empresa galega non exportadora ou con escasa internacionalización e apoiar empresas internacionalizadas para que non só non perdan a súa presenza nos mercados exteriores senón que a incrementen, poñendo ao seu alcance liñas de axuda financeiras que apoien a súa presenza exterior, ampliando o número de países receptores das exportacións galegas e a diversificación dos sectores exportadores.
Aplicación orzamentaria:
Estas axudas serán financiadas con cargo ás aplicacións orzamentarias
01.04.E3/10/01.651700 e 40.01.E3/10/01.651700 dos orzamentos do Instituto Galego de Promoción Económica.
Debe dicir:
«Norma reguladora:
Resolución do 6 de abril de 2010 (DOG n.º 67, do 12 de abril), pola que se dá publicidade do acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica á internacionalización das empresas galegas, e se procede á súa convocatoria en réxime de concorrencia non competitiva.
Finalidade:
Facilitar a internacionalización da empresa galega non exportadora ou con escasa internacionalización e apoiar empresas internacionalizadas para que non só non perdan a súa presenza nos mercados exteriores senón que a incrementen, poñendo ao seu alcance liñas de axuda financeiras que apoien a súa presenza exterior, ampliando o número de países receptores das exportacións galegas e a diversificación dos sectores exportadores.
Aplicación orzamentaria:
Estas axudas serán financiadas con cargo ás aplicacións orzamentarias
01.04.E3/10/01.651700, 40.01.E3/10/01.651700 e 40.01.E3/10/01.656700 dos orzamentos do Instituto Galego de Promoción Económica.
CORRECCIÓN de erros. Resolución do 15 de decembro de 2011 pola que se dá publicidade dos beneficiarios das axudas concedidas por este instituto durante o terceiro trimestre de 2011.
Instituto Galego de Promoción Económica — III. Outras disposicións — 04/04/2012

Advertidos erros na referida resolución, publicada no DOG número 3, do 4 de xaneiro de 2012, procede facer a seguinte corrección:
– Na páxina 572, no anexo I, engádense os seguintes beneficiarios:
Norma reguladora:
Resolución do 12 de marzo de 2008 (DOG n.º 55, do 18 de marzo) pola que se dá publicidade das bases reguladoras dos incentivos a proxectos de investimento empresarial.
Finalidade:
Fomentar o dinamismo empresarial na Comunidade Autónoma galega.
Aplicación orzamentaria:
Estas axudas serán financiadas con cargo á aplicación orzamentaria
20.02.E2/10/02.656700 dos orzamentos do Instituto Galego de Promoción Económica e cofinanciadas nunha porcentaxe do 70% polo Fondo Europeo de Desenvolvemento Rexional no marco do Programa operativo Feder Galicia 2007-2013, eixe 2, tema prioritario 2.08.
– Na páxina 574, no anexo I, onde di:
«Norma reguladora:
Resolución do 22 de xullo de 2010 (DOG n.º 155, do 13 de agosto) pola que se dá publicidade do acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica aos proxectos de investimento empresarial, cofinanciadas polo Fondo Europeo de Desenvolvemento Rexional no marco do Programa operativo Feder Galicia 2007-2013, e se procede á súa convocatoria en réxime de concorrencia non competitiva.
Finalidade:
Fomentar o dinamismo empresarial na Comunidade Autónoma galega estimulando a posta en marcha de proxectos.
Aplicación orzamentaria:
Estas axudas serán financiadas con cargo á aplicación orzamentaria
20.02.E2/10/02.656700 dos orzamentos do Instituto Galego de Promoción Económica e cofinanciadas nunha porcentaxe do 70% polo Fondo Europeo de Desenvolvemento Rexional no marco do Programa operativo Feder Galicia 2007-2013, eixe 2, tema prioritario 2.08.
Debe dicir:
«Norma reguladora:
Resolución do 22 de xullo de 2010 (DOG n.º 155, do 13 de agosto), pola que se dá publicidade do acordo do Consello de Dirección do Instituto Galego de Promoción Económica, que aproba as bases reguladoras das axudas do Instituto Galego de Promoción Económica aos proxectos de investimento empresarial, cofinanciadas polo Fondo Europeo de Desenvolvemento Rexional, no marco do Programa operativo Feder Galicia 2007-2013, e se procede á súa convocatoria en réxime de concorrencia non competitiva.
Finalidade:
Fomentar o dinamismo empresarial na Comunidade Autónoma galega estimulando a posta en marcha de proxectos.
Aplicación orzamentaria: estas axudas serán financiadas con cargo á aplicación orzamentaria 20.02.E2/10/02.656700 dos orzamentos do Instituto Galego de Promoción Económica e cofinanciadas nunha porcentaxe do 70% polo Fondo Europeo de Desenvolvemento Rexional no marco do Programa operativo Feder Galicia 2007-2013, eixe 2, tema prioritario 2.08.
RESOLUCIÓN do 16 de marzo de 2012 pola que se procede á publicación das subvencións concedidas en virtude da Orde do 28 de abril de 2011, pola que se establecen as bases reguladoras para a concesión, en réxime de concorrencia competitiva, das subvencións para fomentar a responsabilidade social empresarial (RSE) nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2011.
Consellería de Traballo e Benestar — III. Outras disposicións — 04/04/2012

De conformidade co disposto no artigo 15 da Lei 9/2007, do 13 de xuño, de subvencións de Galicia, e no artigo 8.5 da Orde do 28 de abril de 2011 pola que se establecen as bases reguladoras para a concesión, en réxime de concorrencia competitiva, das subvencións para fomentar a responsabilidade social empresarial (RSE) nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2011, resolvese proceder á publicación das subvencións concedidas que se indican no anexo a esta resolución.
Finalidade da subvención: as axudas teñen por obxecto a concesión de subvencións ás pequenas e medianas empresas para:
Liña I: implantación de modelos, sistemas ou ferramentas de xestión que introduzan conceptos de RSE nas empresas galegas.
Liña II: formación específica en materia de sustentabilidade ou responsabilidade social empresarial.
Liña III: obtención de reportes, estándares ou certificacións en responsabilidade social empresarial.
Norma reguladora: Orde do 28 de abril de 2011 pola que se establecen as bases reguladoras para a concesión, en réxime de concorrencia competitiva, das subvencións para fomentar a responsabilidade social empresarial (RSE) nas pequenas e medianas empresas, no ámbito da Comunidade Autónoma de Galicia, cofinanciadas polo Fondo Social Europeo, e se convocan para o exercicio 2011 (
Diario Oficial de Galicia
número 95, do 18 de maio).
Aplicación orzamentaria: 12.03.324A 474.0.
Crédito orzamentario: 280.000 €, que se distribúen en:
Liña I: 150.000 €.
Liña II: 100.000 €.
Liña III: 30.000 €.
Estas axudas están cofinanciadas polo Fondo Social Europeo nunha porcentaxe do 80%, a través do Programa operativo do FSE de Galicia 2007-2013, número CCI 2007 ES 051 PO 004.
Santiago de Compostela, 16 de marzo de 2012.
ORDE do 26 de marzo de 2012 pola que se conceden subvencións ás entidades locais de Galicia para a promoción do uso da lingua galega, ao abeiro da convocatoria regulada na Orde do 16 de decembro de 2011.
Consellería de Cultura, Educación e Ordenación Universitaria — III. Outras disposicións — 04/04/2012

A Orde do 16 de decembro de 2011 regula a convocatoria e a concesión de subvencións ás entidades locais de Galicia para a promoción do uso da lingua galega (DOG núm. 3, do 4 de xaneiro de 2012).
Logo de ver os informes-proposta formulados pola comisión constituída ao abeiro do artigo 12 da citada convocatoria e en virtude das facultades que me confire a disposición adicional da Orde do 25 de xaneiro de 2012, de delegación de competencias nos órganos superiores, directivos e periféricos da Consellería de Cultura, Educación e Ordenación Universitaria, esta secretaría xeral
Artigo 1.
A concesión de axudas, na contía que se indica, aos proxectos relacionados no anexo I. Nesta relación inclúense as propostas que non se subvencionan polos motivos que aparecen baixo a epígrafe correspondente, de acordo cos criterios establecidos na Orde do 16 de decembro de 2011.
Artigo 2.
Excluír a solicitude que se relaciona no anexo II, por presentarse fóra do prazo establecido na convocatoria.
Artigo 3.
Contra esta resolución, que esgota a vía administrativa, os interesados poderán interpoñer recurso potestativo de reposición ante a persoa titular da Secretaría Xeral de Política Lingüística, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 modificados pola Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, quen resolverá por delegación do conselleiro de Cultura, Educación e Ordenación Universitaria, de acordo co establecido na disposición adicional da Orde do 25 de xaneiro de 2012, ou ben directamente recurso contencioso-administrativo no prazo de dous meses ante o Tribunal Superior de Xustiza de Galicia.
Artigo 4.
De conformidade co artigo 13.4 da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento co disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira.
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 26 de marzo de 2012.
ORDE do 14 de marzo de 2012 pola que se modifica a autorización do centro privado Peñarredonda, do concello da Coruña.
Consellería de Cultura, Educación e Ordenación Universitaria — III. Outras disposicións — 04/04/2012

O representante da titularidade do CPR Peñarredonda, do concello da Coruña, solicita a modificación da autorización a transformación de tres (3) unidades do segundo ciclo de educación infantil en tres (3) unidades de educación primaria.
A Xefatura Territorial da Coruña achega o expediente cos correspondentes informes de acordo co Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve.
Por isto, por proposta da Dirección Xeral de Centros e Recursos Humanos,
Primeiro. Autorizar a redución de tres (3) unidades do segundo ciclo de educación infantil e a ampliación tres (3) unidades de educación primaria, no centro que se sinala a continuación:
Segundo. Antes da posta en funcionamento das ensinanzas que se autorizan, a Xefatura Territorial da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de marzo de 2012.
DECRETO 106/2012, do 4 de abril, polo que se nomea director do organismo autónomo Instituto de Estudos do Territorio a Manuel Borobio Sanchiz.
Consellería de Medio Ambiente, Territorio e Infraestruturas — II. Autoridades e persoal — 09/04/2012

En virtude do establecido no artigo 24 dos estatutos do organismo autónomo Instituto de Estudos do Territorio aprobados polo Decreto 244/2011, do 29 de decembro, e os artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, logo da deliberación do Consello da Xunta de Galicia na súa reunión do día catro de abril de dous mil doce,
Nomeo director do organismo autónomo Instituto de Estudos do Territorio a Manuel Borobio Sanchiz.
Santiago de Compostela, catro de abril de dous mil doce.
DECRETO 105/2012, do 4 de abril, polo que se dispón que cese Manuel Borobio Sanchiz como director xeral de Sostibilidade e Paisaxe.
Consellería de Medio Ambiente, Territorio e Infraestruturas — II. Autoridades e persoal — 09/04/2012

En virtude do establecido nos artigos 4.13 e 34.2 da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Medio Ambiente, Territorio e Infraestruturas, logo da deliberación do Consello da Xunta de Galicia na súa reunión do día catro de abril de dous mil doce,
Que cese, por pase a outro destino, Manuel Borobio Sanchiz, como director xeral de Sostibilidade e Paisaxe, agradecéndolle os servizos prestados.
Santiago de Compostela, catro de abril de dous mil doce.
ORDE do 2 de abril de 2012 pola que se encomenda a liquidación da entidade Mutualidad de Previsión Social a Prima Fija Pcae-Vigo ao Consorcio de Compensación de Seguros.
Consellería de Facenda — III. Outras disposicións — 09/04/2012

Por acordo da asemblea xeral extraordinaria que tivo lugar o día 30 de marzo de 2012, a entidade Mutualidad de Previsión Social a Prima Fija Pcae-Vigo, inscrita co número 3 no Rexistro autonómico de mutualidades de previsión social non integradas na Seguridade Social, adscrito á Dirección Xeral de Política Financeira e Tesouro, adoptouse por unanimidade o acordo de disolución voluntaria da entidade e tamén solicitar a esta consellería a liquidación da entidade polo Consorcio de Compensación de Seguros, por ser a opción máis vantaxosa para os intereses dos mutualistas.
A solicitude ante esta Administración autonómica da encomenda de liquidación da entidade ao Consorcio de Compensación de Seguros, que se traslada por ser a opción máis vantaxosa para os mutualistas, faise conforme o establecido no artigo 14.1.d) do Real decreto lexislativo 7/2004, do 29 de outubro, polo que se aproba o texto refundido do estatuto legal do Consorcio de Compensación de Seguros.
A competencia na materia vén determinada no Decreto 340/1996, do 13 de setembro, polo que se asumen funcións e servizos transferidos á Comunidade Autónoma de Galicia mediante o Real decreto 1642/1996, do 5 de xullo, en materia de mutualidades de previsión social, e se lle asignan á Consellería de Economía e Facenda, e no Decreto 307/2009, do 28 de maio, polo que se establece a estrutura orgánica da Consellería de Facenda, modificado polos decretos 199/2010, do 16 de decembro, e 220/2011, do 17 de novembro.
Á vista do anterior, por proposta da Dirección Xeral de Política Financeira e Tesouro, e de acordo co previsto no artigo 28.2.b) do Real decreto lexislativo 6/2004,
Encomendar a liquidación da entidade Mutualidad de Previsión Social a Prima Fija Pcae-Vigo ao Consorcio de Compensación de Seguros en virtude do previsto no artigo 14.1.d) do Real decreto lexislativo 7/2004.
Contra a presente orde, que pon fin á vía administrativa de conformidade co previsto no artigo 4 da Lei 6/2001, do 29 de xuño, de adecuación da normativa da Comunidade Autónoma de Galicia á Lei 4/1999, do 13 de xaneiro, de modificación da Lei 30/1992, do 26 de novembro, de réxime xurídico das administracións públicas e do procedemento administrativo común, poderase interpoñer, con carácter potestativo, recurso de reposición, no prazo dun mes, contado a partir do día seguinte ao da súa notificación, de acordo cos artigos 116 e 117 da Lei 30/1992.
Así mesmo, poderase interpoñer recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados desde o día seguinte ao da súa notificación, de conformidade co disposto nos artigos 11.1.a), 25 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de abril de 2012.
CORRECCIÓN de erros. Resolución do 22 de marzo de 2012 pola que se declara de interese galego e se ordena a inscrición no Rexistro de Fundacións de Interese Galego da Fundación Roberto Vilas.
Consellería de Economía e Industria — III. Outras disposicións — 11/04/2012

Advertido erro na devandita resolución, publicada no
Diario Oficial de Galicia
número 65, do 3 de abril de 2012, compre facer a seguinte corrección:
No sumario a citada resolución publícase baixo a epígrafe da Fundación Roberto Vilas, cando debería saír baixo a epígrafe da Fundación Roberto Rivas.
RESOLUCIÓN do 24 de marzo de 2012, da Dirección Xeral de Educación, Formación Profesional e Innovación Educativa, pola que se fai pública a composición das comisións de avaliación que actuarán no proceso de acreditación de competencias convocado pola Orde do 29 de decembro de 2011.
Consellería de Cultura, Educación e Ordenación Universitaria — III. Outras disposicións — 11/04/2012

Mediante a Orde do 29 de decembro de 2011 (DOG do 9 de xaneiro de 2012), acórdase convocar o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo Nacional de Cualificacións Profesionais de distintas familias profesionais.
O artigo 16 da devandita orde no seu punto 1 fai referencia aos requisitos, formación e habilitación das persoas que poderán actuar como asesores e avaliadores, e o artigo 15 establece que as persoas habilitadas poderán actuar como persoal asesor e avaliador nas comisións de avaliación, e deberán ser nomeadas en cada convocatoria, polo que esta dirección xeral
1. Facer pública a composición das comisións de avaliación que actuarán no proceso de acreditación de competencias disposto pola Orde do 29 de decembro de 2011, da Consellería de Educación e Ordenación Universitaria, pola que se convoca o proceso de acreditación de competencias profesionais adquiridas a través da experiencia laboral, na Comunidade Autónoma de Galicia, en determinadas unidades de competencia do Catálogo Nacional de Cualificacións Profesionais de distintas familias profesionais, que figura no anexo desta resolución.
Santiago de Compostela, 24 de marzo de 2012.
ANEXO
ORDE do 28 de marzo de 2012 pola que se modifica a Orde do 30 de decembro de 2011 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2012.
Consellería de Traballo e Benestar — III. Outras disposicións — 11/04/2012

A Orde do 30 de decembro de 2011 pola que se establecen as bases reguladoras e se procede á convocatoria pública para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente ao exercicio de 2012 (DOG núm. 6, do 10 de xaneiro), establece no seu artigo 11.2 que se poderán acordar pagamentos parciais á conta da liquidación definitiva a medida que o beneficiario xustifique os gastos ou pagamentos parciais.
O artigo 67.1 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia exixe que cando nas bases reguladoras se prevexa a posibilidade de realizar pagamentos a conta, as bases deben regular a obriga de constituír garantías, establecendo no parágrafo catro do mesmo artigo que o Consello da Xunta de Galicia poderá eximir da obriga de constituír garantías neste caso.
Os anteditos pagamentos parciais, tal e como prevé o artigo 31.6 da Lei 9/2007, do 13 de xuño, de subvencións de Galicia, responderán ao ritmo de execución das accións subvencionadas e aboaranse pola contía equivalente á xustificación presentada, o que implica que as entidades beneficiarias da subvención realizaron xa un gasto para a execución da acción formativa que deberán xustificar para poder percibir o pagamento parcial. Atendendo á realidade socio-económica provocada pola situación de crise que se está a vivir neste momento, considérase necesario eximir as entidades perceptoras da subvencións da constitución da garantías para poder optar a un pagamento a conta.
Por todo o anterior, no uso das facultades que me foron concedidas
Artigo único.
Engádese ao artigo 11.2 o seguinte parágrafo:
«Para a percepción dos pagamentos parciais, as entidades beneficiarias da subvención estarán exentas da constitución de garantías».
Disposición derradeira única.
Esta orde entrará en vigor ao día seguinte da súa publicación no
Diario Oficial de Galicia
.
Santiago de Compostela, 28 de marzo de 2012.
RESOLUCIÓN do 28 de outubro de 2011 pola que se publica o plan de estudos de máster universitario en Psicoloxía Aplicada.
Universidade da Coruña — III. Outras disposicións — 31/01/2012

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 30 de xullo de 2010 acordase o carácter oficial do título (publicado no BOE do 29 de setembro por Resolución do secretario de Estado de Universidades do 7 de setembro).
Esta reitoría, de conformidade co artigo 35.4 da Lei orgánica 6/2001, de universidade, na redacción dada pola Lei orgánica 4/2007,
Publicar o plan de estudos conducente á obtención do título de máster en Psicoloxía Aplicada, que quedará estruturado segundo consta no anexo.
A Coruña, 28 de outubro de 2011.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título:
2. Distribución do plan de estudos en créditos ECTS, por tipo de materia.
*As optativas deben cursarse todas nunha das dúas especialidades:
1. Intervención en contextos educativos.
2. Psicoloxía da saúde.
3. Contido do plan de estudos.
RESOLUCIÓN do 22 de novembro de 2011 pola que se publica o plan de estudos de máster universitario en Bioloxía Molecular, Celular e Xenética.
Universidade da Coruña — III. Outras disposicións — 31/01/2012

Tras obter a verificación do plan de estudos polo Consello de Universidades, logo de informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 12 de novembro de 2010 acordase o carácter oficial do título (publicado no BOE do 16 de decembro por Resolución do secretario de Estado de Universidades do 22 de novembro).
Esta reitoría, de conformidade co artigo 35.4 da Lei orgánica 6/2001, de universidade, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Bioloxía Molecular, Celular e Xenética, que quedará estruturado segundo consta no anexo.
A Coruña, 22 de novembro de 2011.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento á que se adscribe o título:
ciencias.
2. Distribución do plan de estudos en créditos ECTS, por tipo de materia.
3. Contido do plan de estudos.
RESOLUCIÓN do 28 de outubro de 2011 pola que se publica o plan de estudos de máster universitario en Profesorado de Educación Secundaria Obrigatoria e Bacharelato, Formación Profesional e Ensinanza de Idiomas.
Universidade da Coruña — III. Outras disposicións — 31/01/2012

Tras obter a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, así como a autorización da Comunidade Autónoma de Galicia, e despois de que o Consello de Ministros do 22 de xaneiro de 2010 acordase o carácter oficial do título (publicado no BOE do 26 de febreiro por Resolución do secretario de Estado de Universidades do 9 de febreiro).
Esta reitoría, de conformidade co artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Profesorado de Educación Secundaria Obrigatoria e Bacharelato, Formación Profesional e Ensinanza de Idiomas, que quedará estruturado segundo consta no anexo.
A Coruña, 28 de outubro de 2011.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: Ciencias Sociais e Xurídicas.
2. Distribución do plan de estudos en créditos ECTS, por tipo de materia.
3. Contido do plan de estudos (contido xeral).
4. Contido do plan de estudos por especialidades (só módulo específico).
• Especialidade en Ciencias Experimentais, Matemáticas, Tecnoloxía e Educación Física.
• Especialidade en Ciencias Sociais e Humanidades.
• Especialidade en Formación Profesional.
• Especialidade en Linguas e Literaturas.
• Especialidade en Artes.
• Especialidade en Orientación Educativa.
RESOLUCIÓN do 22 de marzo de 2012, da Secretaría Xeral Técnica da Consellería do Medio Rural e do Mar, pola que se procede a publicar a encomenda de xestión ao Centro Tecnolóxico do Mar-Fundación Cetmar das accións para realizar o proxecto de reinstalación de moluscos bivalvos procedentes de zonas de produción declaradas como clase C no litoral da Comunidade Autónoma de Galicia.
Consellería do Medio Rural e do Mar — III. Outras disposicións — 02/04/2012

Coa finalidade de dar cumprimento ao disposto no artigo 9.4 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, procédese a publicar, no Diario Oficial de Galicia, a orde de execución da extinta Consellería do Mar ao Centro Tecnolóxico do Mar-Fundación Cetmar das accións para realizar o proxecto de reinstalación de moluscos bivalvos procedentes de zonas de produción declaradas como clase C no litoral da Comunidade Autónoma de Galicia.
Para xeral coñecemento, disponse a súa publicación como anexo a esta resolución.
Santiago de Compostela, 22 de marzo de 2012.
Primeiro. Actividade a que se refire.
A actividade a que se refire esta encomenda de xestión é a realización das accións para desenvolver todos os procedementos operativos necesarios para poñer en funcionamento as zonas de reinstalación de moluscos bivalvos vivos creadas pola Administración pesqueira.
Segundo. Natureza e alcance da xestión encomendada.
Esta encomenda de xestión ten natureza intersubxectiva, ao ter a Fundación Cetmar a consideración de medio propio instrumental da Administración, de acordo co previsto no artigo 24.6 do Decreto lexislativo 3/2011, do 14 de novembro, pola que se aproba o texto refundido da Lei de contratos do sector público.
Terceiro. Prazo de vixencia.
O período de execución comezará o 1 de xaneiro de 2012 e rematará o 31 de decembro de 2012, e poderá ser prorrogado logo de informe da Asesoría Xurídica e fiscalización da Intervención Delegada.
RESOLUCIÓN do 19 de decembro de 2011 pola que se publica o plan de estudos da titulación oficial de máster universitario en Enxeñaría Telemática.
Universidade de Vigo — III. Outras disposicións — 11/01/2012

Obtida a verificación do plan de estudos polo Consello de Universidades, logo do informe favorable da Axencia Nacional de Avaliación da Calidade e Acreditación (ANECA) e establecido o carácter oficial do título por Acordo do Consello de Ministros do 22 de xaneiro de 2010 (publicado no BOE do 26 de febreiro de 2010 por Resolución da Secretaría Xeral de Universidades do 9 de febreiro de 2010).
Para os efectos do cumprimento do previsto no artigo 35.4 da Lei orgánica 6/2001, do 21 de decembro, de universidades, e na redacción dada pola Lei orgánica 4/2007, do 12 de abril, que establecen que os reitores e as reitoras das universidades deberán ordenar a publicación no
Boletín Oficial del Estado
(BOE) e, neste caso, no
Diario Oficial de Galicia
(DOG); do primeiro inciso do número 5.1 da memoria para a solicitude de verificación de títulos oficiais, segundo o anexo I do Real decreto 1393/2007, do 29 de outubro, segundo comunicado do 14 de outubro de 2008 da Subdirección Xeral de Coordinación Académica e Réxime Xurídico do Ministerio de Ciencia e Innovación, relativo á estrutura das ensinanzas; e segundo o artigo 26 do Real decreto 861/2010, do 2 de xullo.
Esta reitoría,
Publicar o plan de estudos conducente á obtención do título oficial de máster universitario en Enxeñaría Telemática pola Universidade de Vigo, que se recolle no anexo a esta resolución.
Vigo, 19 de decembro de 2011.
Rama de coñecemento: Enxeñaría e Arquitectura
Universidades participantes: Vigo.
Cadro 1. Distribución de créditos ECTS segundo tipo de materia.
Cadro 2. Materias, créditos e distribución temporal do máster.
Para a obtención do título de máster universitario en Enxeñaría Telemática, o alumnado deberá superar:
– No itinerario Rede: 14 ECTS obrigatorios do módulo I, 16 ECTS optativos a escoller entre o resto de materias ofertadas no módulo I, 20 ECTS a escoller entre o resto das materias dos módulos I e II e, por último, os 10 ECTS do módulo III.
– No itinerario Servizos e Aplicacións: 14 ECTS obrigatorios do módulo II, 16 ECTS optativos a escoller entre o resto de materias ofertadas no módulo II; 20 ECTS a escoller entre o resto das materias dos módulos I e II e, por último, 10 ECTS do módulo III.
CORRECCIÓN de erros. Resolución do 10 de novembro de 2011 pola que se aproba a convocatoria ordinaria para a avaliación previa á asignación das retribucións adicionais relativas ao complemento de recoñecemento ao labor docente, e o complemento de recoñecemento ao labor investigador e se abre o prazo para a presentación de solicitudes.
Axencia para a Calidade do Sistema Universitario de Galicia — III. Outras disposicións — 11/01/2012

Advertido erro na referida resolución publicada no
Diario Oficial de Galicia
n.º 3, do mércores 4 de xaneiro de 2012, cómpre efectuar a seguinte modificación.
Substituír os anexos I, IIA e IIB polos que se acompañan a continuación: